РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33

от заседание на Комисия ”Професионална квалификация и 
информационни технологии”,
проведено на 10.10.2016 г.

Днес, 10.10.2016 г. /понеделник/ от 14.00 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Даниела Костова	          
Елка Атанасова - отсъства
	Юлиана Колева - отсъства
         Галина Карагьозова 
         Мария Кузманова 
	
На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС, инж. Мирослава Чирпъкова – началник отдел „ИООСВ“, дирекция „ИТСС“, АВСС, инж. Светослав Неделчев – началник отдел „ИОВСС“, дирекция „ИТСС“, АВСС и Юлиана Николова – младши експерт – юрисконсулт, отдел „ЮОДКВСС“, дирекция „Правна“, АВСС.

1.ОТНОСНО: Предаване на данни от системата САС „Съдебно деловодство“ към Единния електронен портал на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1.	Специалистите от „Информационно обслужване“ АД в срок до 14.10.2016 г. да изпратят писмено въпросите във връзка с предаване на данни от системата САС „Съдебно деловодство“ към Единния електронен портал на съдебната власт.
1.2.	Технологичният процес по прехвърляне на информацията да бъде окончателно уточнен в срок до 21.10.2016 г.

2.ОТНОСНО: Възможности за корекции в полетата на Централизирания уеб базиран интерфейс за публикуване на съдебните актове /ЦУБИПСА/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Да не се визуализират полетата „Дата на влизане в сила“ и „Статус на акта“ в Централния уеб базиран интерфейс за публикуване на съдебните актове.

3.ОТНОСНО: Въвеждане на единния шаблон за интернет сайтовете за съдилищата.

След като изслуша представител на екипа, разработчик на единния шаблон за интернет сайтовете за съдилищата 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. ПРИЕМА за сведение информацията за въвеждане и използване от съдилищата на единния шаблон за интернет сайтовете.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ